ประกาศกระทรวงคมนาคม เรื่อง หลักเกณฑ์ วิธีการและเงื่อนไขการจดทะเบียนรถยนตร์สามล้อส่วนบุคคล

ประกาศกระทรวงคมนาคม

ประกาศกระทรวงคมนาคม
เรื่อง
หลักเกณฑ์ วิธีการและเงื่อนไขการจดทะเบียนรถยนตร์สามล้อส่วนบุคคล
--------------------------

                        โดยที่สภาพข้อเท็จจริงในปัจจุบันประชาชนยังมีความจำเป็นและต้องการใช้รถยนตร์
สามล้อเพื่อกิจการของตนเอง ฉะนั้น อาศัยอำนาจตามความในข้อ ๒
วรรคสอง แห่งกฎกระทรวง 
ฉบับที่ ๙ (พ.ศ.๒๕๓๕) ออกตามความในพระราชบัญญัติรถยนตร์
พ.ศ.๒๕๒๒ กระทรวงคมนาคม
จึงให้ผ่อนผันการงดรับจดทะเบียนรถยนตร์สามล้อส่วนบุคคล
ภายใต้หลักเกณฑ์ วิธีการและเงื่อนไข
การพิจารณาอนุญาตจดทะเบียน ดังต่อไปนี้

                        ข้อ  ๑ 
ในประกาศนี้
                        "รถยนตร์สามล้อส่วนบุคคล"  หมายความว่า รถยนตร์นั่งสามล้อส่วนบุคคล
หรือ
รถยนตร์บรรทุกสามล้อส่วนบุคคล และต้องมีขนาดกว้างไม่เกิน
๑.๕๐ เมตร ยาวไม่เกิน ๔ เมตร 
เครื่องยนตร์ต้องมีความจุกระบอกสูบรวมกันไม่เกิน ๕๕๐
ลูกบาศก์เซนติเมตร

                        ข้อ  ๒ 
ในการพิจารณารับจดทะเบียนรถยนตร์สามล้อส่วนบุคคล ให้ตรวจสอบ
หลักฐานเป็นที่แน่ชัดเสียก่อนว่า
ผู้ขอมีความจำเป็นต้องใช้รถยนตร์สามล้อในกิจการของตนเองอย่าง
แท้จริง โดยคำนึงถึงข้อเท็จจริง ดังนี้
                        (๑)  เหตุผลและความจำเป็นที่จะต้องใช้รถยนตร์สามล้อส่วนบุคคล
                        (๒) 
ความสม่ำเสมอในการใช้รถยนตร์สามล้อส่วนบุคคล
                        (๓)  ลักษณะของสินค้า
หรือผู้โดยสารที่จำเป็นจะต้องใช้รถยนตร์สามล้อส่วนบุคคล
                        (๔)  ลักษณะและสีของรถ
โดยกรณีที่เป็นรถยนตร์บรรทุกสามล้อส่วนบุคคล จะต้อง
มีลักษณะซึ่งเห็นได้ชัดเจนว่าไม่อาจดัดแปลงเป็นรถยนต์รับจ้างสามล้อได้โดยง่าย
และกรณีที่เป็นรถ
ยนตร์นั่งสามล้อส่วนบุคคล
จะต้องมีสีที่แตกต่างไปจากรถยนตร์รับจ้างสามล้อซึ่งเห็นได้อย่างชัดเจน

                        ข้อ  ๓ 
สำหรับกรณีผู้ยื่นคำขอจดทะเบียนรถยนตร์สามล้อส่วนบุคคลไม่เกิน ๑๐ คัน 
และเป็นของหน่วยงานดังต่อไปนี้
                        (๑)  กระทรวง ทบวง กรม กรุงเทพมหานคร
องค์การบริหารส่วนจังหวัด เทศบาล 
สุขาภิบาล เมืองพัทยา
                        (๒)  รัฐวิสาหกิจ
                        (๓)  สภากาชาดไทย หรือสถานพยาบาล
                        (๔)  มหาวิทยาลัย วิทยาลัย หรือโรงเรียน
ที่จะต้องมีรถไว้เพื่อประกอบการศึกษา
                        (๕)  วัด หรือมูลนิธิ
                        (๖)  โรงงานอุตสาหกรรม หรือพณิชยกรรมขนาดใหญ่
                        ให้อยู่ในดุลพินิจของนายทะเบียนกรุงเทพมหานคร
หรือนายทะเบียนจังหวัด แล้วแต่
กรณี โดยในการพิจารณาอนุญาตให้จดทะเบียนนั้น
ให้นายทะเบียนคำนึงถึงเงื่อนไขที่กำหนดในข้อ ๒
                        สำหรับกรณีที่ไม่เป็นไปตามวรรคแรก
การอนุญาตต้องได้รับความเห็นชอบจาก
อธิบดีกรมการขนส่งทางบก ก่อน

                        ข้อ  ๔ 
เพื่อประโยชน์ในการตรวจสอบและควบคุมของทางราชการ หากเจ้าของรถ
รายใดเป็นนิติบุคคล
ให้กำหนดชื่อของนิติบุคคลนั้นเป็นเครื่องหมายที่จะต้องให้ปรากฏประจำรถทุกคัน 
กรณีที่เป็นบุคคลธรรมดา ให้กำหนดว่า
"รถสามล้อนั่งส่วนบุคคล" หรือ " รถสามล้อบรรทุกส่วนบุคคล" 
แล้วแต่กรณี เป็นเครื่องหมายที่ต้องให้ปรากฏประจำรถทุกคัน
โดยมีขนาดความสูงของตัวอักษรไม่น้อย
กว่า ๑๐ เซนติเมตร ที่ตัวรถด้านนอกทั้งสองข้างด้วย

                                                            ประกาศ
ณ วันที่ ๙ มิถุนายน ๒๕๓๕
                                                                      บรรหาร  ศิลปอาชา
                                                               รัฐมนตรีว่าการกระทรวงคมนาคม

[รก.๒๕๓๕/๘๐/๖๗๐๐/๑๘ มิถุนายน ๒๕๓๕]

                                                                                    เพ็ญพร/พิมพ์/แก้ไข
                                                                                         ๑๖/๐๙/๔๕
                                                                                    B+A
(C)